Vrou in Noordwes deur weerlig doodgeslaanArgieffoto ŉ 26-jarige vrou is Donderdag deur weerlig in Noordwes doodgeslaan. Kaptein Adéle Myburgh, ŉ polisiewoordvoerder, het Saterdag gesê die vrou was besig om hout op te tel toe weerlig haar omstreeks 17:15 getref het. Die voorval het naby die Moreteli informele nedersetting in Pudimoe naby Taung plaasgevind. “Ikanyesang Seabelo is op die toneel dood verklaar. Die polisie doen ŉ geregtelike doodsondersoek,” het Myburgh gesê.